ddrg/super_eurlex huggingface dataset:
7.

bemærker, at 79 % af de tiltænkte støttemodtagere er kvinder, og at størstedelen af disse er mellem 30 og 55 år gamle; beklager, at det ikke var muligt at finde en holdbar løsning for at undgå disse afskedigelser, navnlig i betragtning af at kvinder i denne aldersgruppe allerede er mindre tilbøjelige til at blive og avancere på arbejdsmarkedet som følge af vanskelighederne med at finde en balance mellem arbejde og privatliv, der skyldes deres forpligtelser som uformelle plejere samt en mangel på lige muligheder på arbejdspladsen;
B.

der henviser til, at Kommissionen havde foreslået at anvende fleksibilitetsinstrumentet til at supplere finansieringen fra Unionens almindelige budget for regnskabsåret 2018 ud over loftet for udgiftsområde 3 med et beløb på 817,1 mio. EUR til at finansiere foranstaltninger vedrørende migration, tilstrømningen af flygtninge og sikkerhedstrusler;
8.

bemærker, at 85,2 % af de tiltænkte støttemodtagere er over 55 år, og at 24,8 % er over 64 år; fremhæver, at det er beklageligt, at det ikke var muligt at finde en holdbar løsning for at undgå disse afskedigelser, navnlig i betragtning af at arbejdspladsanciennitet er en forværrende faktor i jobsøgningen; glæder sig over Grækenlands beslutning om, at arbejdstagere skal gives adgang til erhvervsuddannelseskurser, som svarer til deres behov, især for de ældre støttemodtagere, og til de aktuelle behov på arbejdsmarkedet;
6.

er klar over, at der samtidig er sket en større forandring inden for beskæftigelsen i detailhandelen, hvor der i stigende grad gøres brug af nye former for deltidsjob, der kræver nye færdigheder, såsom IT, prognosticering, dataanalyse, kommunikation, kundekendskab og logistik; beklager, at 43 % af de finske medarbejdere i detailhandelen, som er over 45 år, mangler sådanne færdigheder; mener, at hindringer for genbeskæftigelse for personer over 50 år er et vigtigt spørgsmål, og afventer med interesse evalueringen af de pilotprojekter i forbindelse med karrierevejledning, som er medtaget for denne gruppe af afskedigede arbejdstagere;
4.

beklager, at Europa-Parlamentet og Rådet er nødt til at ty til at opdele den pågældende modregning under udgiftsområde 5 mellem 2018 og 2020 for at sikre EU-budgettet den nødvendige fleksibilitet i 2018; udtrykker bekymring over den deraf følgende reduktion, som denne manøvre vil medføre i 2020, i margenen under udgiftsområde 5; påpeger, at vedtagelsen af en sådan tilgang, der er uden for det normale, er et klart signal om, at EU's budget ikke er forsynet med de nødvendige ressourcer til varetagelse af Unionens politikker og programmer;
4.

beklager medlemsstaternes lave gennemførelse af AMIF og Fonden for Intern Sikkerhed (ISF); minder om, at en budgetoverførsel (DEC 18/2017) allerede reducerer betalingsbevillingerne under udgiftsområde 3 (Sikkerhed og medborgerskab) med 284 mio. EUR ved at bruge midler fra AMIF og ISF til forhøjelser under et andet udgiftsområde; opfordrer medlemsstaterne til at respektere deres politiske aftaler og til at gøre deres yderste inden for rammerne af deres beføjelser for at afspejle betydningen af denne prioritet for Unionen;
C.

der henviser til, at Kommissionen efter at have undersøgt alle muligheder for at omfordele forpligtelsesbevillingerne under udgiftsområde 4 (Et globalt Europa) har foreslået at mobilisere fleksibilitetsinstrumentet med et beløb på 275 millioner EUR ud over loftet for udgiftsområde 4 til finansiering af Den Europæiske Fond for Bæredygtig Udvikling (EFSD);
58.

understreger, at Kommissionens tendens til at anvende supplerende budgetmekanismer, som f.eks. trustfonde og andre lignende instrumenter, ikke altid har vist sig at være en succes; er bekymret for, at oprettelsen af finansielle instrumenter uden for EU-budgettet kan true budgettets enhed og omgå budgetproceduren og samtidig undergrave den gennemsigtige forvaltning af budgettet og hæmme Parlamentets ret til at udøve effektiv kontrol med udgifterne; mener derfor, at eksterne instrumenter, som er opstået i de seneste år, bør integreres i EU-budgettet, og at Parlamentet bør have fuld kontrol over gennemførelsen af disse instrumenter; bemærker, at der ved udgangen af september 2017 var afsat i alt 795,4 mio. EUR til EU-trustfonde i 2017-budgettet; anmoder Kommissionen om at forelægge Europa-Parlamentet og Rådet det beløb, den agter at forpligte til trustfonde i 2018; gentager sin bekymring over, at medlemsstaternes bidrag til disse trustfonde har tendens til at sakke bagud i forhold til deres løfter; noterer sig Revisionsrettens særberetning nr. 11/2017 om EU's Bêkou-trustfond for Den Centralafrikanske Republik; er bekymret over de mangler, Revisionsretten har påpeget, såsom den manglende vurdering af det samlede behov og de dårligt fungerende mekanismer for koordinering med andre donorer; har til hensigt at foretage en vurdering af merværdien af EU-trustfonde som et instrument i EU's eksterne politik;
21.

gentager, at støtte fra EGF ikke må erstatte aktioner, som det påhviler virksomhederne at gennemføre i henhold til national lovgivning eller kollektive overenskomster, eller foranstaltninger, der er rettet mod omstrukturering af virksomheder eller sektorer; bemærker, at Finland har bekræftet, at EGF-støtten bestemt ikke vil erstatte dem;
bemærker, at den øvre grænse for det forskud, der er fastsat i artikel 4a i forordning (EF) nr. 2012/2002, som ændret ved Europa-Parlamentets og Rådets forordning (EU) nr. 661/2014 ( 4 ) , ofte kan være et utilstrækkeligt mål for de katastrofer, der klassificeres som »større naturkatastrofer«; understreger behovet for at overveje en højere grænse for disse specifikke første finansielle bidrag for effektivt og hurtigt at kunne imødegå de skader, som denne kategori af katastrofer forårsager;
H.

der henviser til, at Kommissionen foreslår at omfordele alle de nødvendige betalingsbevillinger inden for rammerne af EU-budgettet for 2017 og at overføre midler til den negative reserve, som blev aktiveret ved ændringsbudget nr. 1/2017 (70 402 434 EUR), fra budgetposterne for nogle af strukturfondsprogrammerne for 2007-2013,
3.

gør opmærksom på de negative konsekvenser af devalueringen af det britiske pund i forhold til euroen, hvilket er den vigtigste årsag til faldet i indtægter på 1 511 mio. EUR under egne indtægter; bemærker, at disse manglende indtægter kunne have skabt alvorlige problemer for finansieringen af Unionens budget; bemærker, at indtægtstabet skyldes briternes ensidige beslutning om at forlade Den Europæiske Union, men at korrektionen skal bæres af Unionen som helhed; insisterer på, at der tages højde for disse omkostninger i forbindelse med forhandlingerne om afviklingen af de økonomiske forpligtelser mellem Det Forenede Kongerige og Unionen;
54.

gentager sin overbevisning om, at de EU-agenturer, der er aktive på området for retlige og indre anliggender, skal have stillet de nødvendige aktionsudgifter og personaleniveauer til rådighed, således at det bliver muligt for dem at udføre de ekstra opgaver og tage hånd om ansvarsområder, som de har fået i de senere år; glæder sig i denne forbindelse over den personaleforøgelse, der foreslås for Det Europæiske Agentur for Grænse- og Kystbevogtning (Frontex) og Det Europæiske Asylstøttekontor (EASO), som Parlamentet betragter som et minimum for at sikre, at disse agenturer kan udføre deres operationer effektivt; understreger, at det foreslåede budget og personaleniveau for Europol er tilstrækkeligt til, at det kan udføre sine pålagte opgaver, som Kommissionen og medlemsstaterne har truffet afgørelse om i de foregående år for at styrke samarbejdet mellem medlemsstaterne, navnlig inden for terrorbekæmpelse, organiseret kriminalitet, it-kriminalitet og menneskehandel og om beskyttelse af uledsagede børn; fremhæver de mangler, der er blevet påpeget i den nuværende informationsstruktur, og opfordrer indtrængende Kommissionen til at bistå eu-LISA med passende menneskelige og økonomiske ressourcer, således at det kan udføre de ekstra opgaver og opfylde det ansvar, som det for nyligt er blevet tildelt i denne henseende; understreger den vigtige rolle, som EASO spiller med hensyn til at støtte medlemsstaterne i forvaltningen af asylansøgninger, navnlig i forbindelse med et stigende antal asylansøgere; beklager faldet i operationel finansiering (-23,6 % i forhold til 2017) og medarbejderantallet (-4 %) for Eurojust, som i øjeblikket står over for at skulle håndtere flere sager;
20.

glæder sig over, at interventionsplanen vil omfatte et overvågningsinitiativ, hvori arbejdsmarkedets parter bør kunne deltage i, og som har til formål at sikre, at forslaget gennemføres i overensstemmelse med anbefalingerne i en undersøgelse, som skal foretages som led i initiativets aktioner, med hensyn til anmodninger om erhvervsuddannelse og aktivitetsmuligheder og med henblik på at sikre en forsvarlig forvaltning af det fastsatte budget;
8.

bemærker, at personer, som blev arbejdsløse fra Nokia Oy i 2016, alle enten er universitetsuddannede (40 %) eller har en mellemlang uddannelse (60 %), at de har arbejdet inden for programmering og design, og at deres faglige kvalifikationer i mange tilfælde er forældede; bemærker, at 21 % af de tiltænkte støttemodtagere er over 54 år gamle, en alder, hvor en tilbagevenden til arbejdsmarkedet er særdeles vanskelig; bemærker endvidere, at arbejdsløsheden længe har været højere end det nationale gennemsnit i to af de tre berørte regioner, og at arbejdsløsheden blandt de højtuddannede generelt set ligger på et højt niveau i disse regioner, og at situationen er særlig vanskelig for arbejdstagere over 50 år;
32.

noterer sig ud fra Revisionsrettens beretning, at IAS i sin revisionsrapport fra november 2016 konkluderede, at de eksisterende kontrolforanstaltninger vedrørende forvaltning af IT-projekter er tilstrækkelige, men henviste til væsentlige svagheder med hensyn til IT-styring; bemærker, at det anbefalede at ajourføre autoritetens politik for IT-styring, at indføre en ramme for IT-risikoforvaltning og et risikoregister for hele organisationen og at adskille informationssikkerhedsfunktionen fra IT-enheden; bemærker med tilfredshed, at autoriteten sammen med IAS blev enige om en plan for korrigerende foranstaltninger; noterer sig ud fra autoritetens svar, at foranstaltningerne vedrørende IT-styringen for størstedelens vedkommende er gennemført, og at de resterende efter planen vil blive gennemført inden udgangen af 2017; opfordrer autoriteten til at aflægge rapport til dechargemyndigheden om gennemførelsen af denne handlingsplan;
»1.

minder om, at agenturet er en konsolideret enhed i overensstemmelse med artikel 185 i finansforordningen, og at det er drivkraften blandt reguleringsmyndigheder for gennemførelsen af Unionens kemikalielovgivning til gavn for menneskers sundhed og for miljøet samt for innovation og konkurrenceevne; bemærker, at agenturet hjælper virksomheder med at overholde lovgivningen, fremmer sikker brug af kemikalier, yder information om kemikalier og tager stilling til kemikalier, der giver anledning til bekymring;«
21.

bemærker på baggrund af Revisionsrettens beretning, at der blev foretaget en ekstern evaluering af instituttet på vegne af Kommissionen i 2016 som det første skridt i en tværgående evaluering af de fire agenturer, der arbejder inden for beskæftigelse, sociale anliggender og inklusion; bemærker endvidere, at det i evalueringen blev konkluderet, at den betydelige omorganisering af instituttet, der har fundet sted siden 2011, ikke havde haft væsentlige negative konsekvenser, og at de interne og eksterne interessenter betragtede den som overvejende positiv, navnlig for så vidt angår strategi og effektivitet; bemærker med tilfredshed, at ledelsen af instituttet blev anset for at være effektiv; bemærker, at det desuden fremhæves i evalueringen, at instituttet fortsat har styrket sin overvågningskapacitet siden 2011, men at det stadig er muligt at give et klarere billede af instituttets aktiviteter og resultater; bemærker, at instituttet har udarbejdet en plan for at gennemføre evalueringseksperternes anbefalinger;
1.

anerkender, at agenturet ikke har beføjelse til at beslutte, at alle agenturets aktiviteter skal centraliseres på ét sted; minder om, at Rådet, da agenturet blev oprettet i 2004, besluttede, at agenturet skulle have to hjemsteder (Lille/Valenciennes); noterer sig Revisionsrettens bemærkning om de mulige besparelser, som kunne opnås med en løsning med ét hjemsted; noterer sig den analyse, der blev foretaget af agenturet om de budgetmæssige konsekvenser af at have to hjemsteder og anbefalingen heri af at beholde de to hjemsteder; understreger, at omkostningerne formentlig ville blive reduceret, hvis alle aktiviteter blev samlet på ét sted; påpeger, at det også kunne bidrage til en reduktion af omkostningerne, hvis der blev indgået en omfattende hjemstedsaftale med værtsmedlemsstaten — hvorved de forhold, som agenturet og dets ansatte arbejder under, også ville blive præciseret — og dermed bringe en situation til ophør, hvor driftsomkostningerne sandsynligvis er højere end nødvendigt; opfordrer Rådet til at genoverveje sin tidligere afgørelse og i stedet vælge en centralisering af agenturets samtlige aktiviteter på ét sted;
2.

finder det forkasteligt, at agenturet modtog og godkendte leverancer til en værdi af 2 800 000 EUR uden at have de nødvendige budgetmæssige og retlige forpligtelser (kontrakter) på plads; bemærker, at de retlige forpligtelser blev indgået med tilbagevirkende kraft for at regularisere indkøbene; bemærker endvidere, at indkøbene ifølge agenturet var blevet foretaget på denne måde med for at håndtere presserende operationelle krav, men også som reaktion på medlemsstaternes stigende behov for lagerkapacitet; opfordrer agenturet til væsentligt at forbedre sin budgetplanlægning og budgetforvaltning; er af den opfattelse, at agenturet burde have kunnet forudsige medlemsstaternes stigende behov for lagerkapacitet; er af den opfattelse, at Unionens udbudsregler giver mulighed for at anvende en hasteprocedure, og at indgåelsen af kontrakter med tilbagevirkende kraft grundet behovet for et hurtigt indkøb derfor ikke er i overensstemmelse med EU-retten;
24.

bemærker med tilfredshed, at centret har vedtaget en ny handlingsplan for kvalitetssikring af oversættelser (Translation Quality Assurance Action Plan (TQAAP)) for 2015-2016; bemærker, at gennemførelsesgraden for TQAAP i centrets ændrede arbejdsprogram for 2016 var fastsat til 100 %, og at 98,2 % af planen var gennemført ved udgangen af 2016; anerkender, at der blev sat fokus på gennemførelsen af et nyt corpus forvaltningsredskab (MultiTrans) og automatiseringen af informationsstrømmen i forbindelse med anmodninger om oversættelser via det nye workflowværktøj, eCDT; glæder sig over de yderligere fremskridt, der er gjort med de test, der er blevet gennemført med de centerspecifikke oversættelsesmaskiner;
7.

fremhæver som en særlig bekymring, at Revisionsretten har afgivet en erklæring med forbehold om fællesforetagendets betalinger vedrørende projekter, som er overtaget fra fællesforetagendets forgængere, fællesforetagenderne Artemis og ENIAC, og opfordrer Revisionsretten til at genoverveje den metodologi, som fører til gentagne erklæringer med forbehold på grundlag af dette tilbagevendende problem, der ikke kan løses, før end projekterne under det syvende rammeprogram er afsluttet; bemærker, at de betalinger, som fællesforetagendet ECSEL har afholdt i 2016 for disse projekter i relation til attester for godkendte omkostninger udstedt af de nationale finansieringsmyndigheder i de deltagende stater, beløb sig til 118 000 000 EUR, hvilket svarer til 54 % af de samlede operationelle betalinger, som fællesforetagendet afholdt i 2016; noterer sig, at de nationale finansieringsmyndigheder indsamlede revisionserklæringer om 2016-udgifterne, der blev modtaget den 22. januar 2018 fra fællesforetagendet; noterer sig, at disse dækker 98 % af deltagergebyrerne fra de deltagende stater for udgifterne under det syvende rammeprogram for 2016;
11.

bemærker på baggrund af Revisionsrettens beretning, at den gennemsnitlige ansættelsestid på støttekontoret i 2016 var 2,58 år, og at udskiftningen af personale var høj, nemlig 25 %; bemærker, at dette forhold indvirker på støttekontorets effektivitet og udgør en risiko for gennemførelsen af dets arbejdsprogrammer; erkender, at en mulig årsag til den høje udskiftning af personale er den lønjusteringskoefficient, der anvendes for værtsstaten (73 % pr. 1. juli 2016); bemærker, at støttekontoret erkender, at den store udskiftning af personale er en risikofaktor, der er indført i risikoregistret som en væsentlig risiko, og at ledelsen til stadighed arbejder på at indføre afbødningsteknikker; opfordrer støttekontoret til at aflægge rapport til dechargemyndigheden om de foranstaltninger, der er truffet eller planlagt for at mindske risikoen og for at tackle problemet med fastholdelse af personalet på passende vis;
28.

glæder sig over de resultater i form af besparelser og øget effektivitet, der er opnået ved at anvende fælles tjenester i forbindelse med fem omfattende fælles udbud med flere deltagende agenturer inden for de seneste to år: tre under EFSA's ledelse vedrørende henholdsvis cloud-tjenester, revisionstjenester og faglige netværkstjenester, et under ledelse af Det Europæiske Erhvervsuddannelsesinstitut (ETF) vedrørende undersøgelsestjenester og et under ledelse af Det Europæiske Institut til Forbedring af Leve- og Arbejdsvilkårene (Eurofound) vedrørende evaluerings- og feedbacktjenester; påpeger, at deltagelsesfrekvensen for disse fem fælles udbud var høj og involverede fra 8 til 30 agenturer; glæder sig over de opnåede besparelser, som anslås til at være på 6 700 000 EUR for cloud-tjenester, 970 000 EUR for revisionstjenester, 1 490 000 EUR for faglige netværkstjenester, 400 000 EUR for undersøgelsestjenester og 1 160 000 EUR for evaluerings- og feedbacktjenester; opfordrer netværket og de enkelte agenturer til at fortsætte samarbejdet og til yderligere at forbedre listen over fælles varer og tjenesteydelser, som kan indgå i fælles udbudsprocedurer;
26.

bemærker, at Kommissionens interne revisionstjeneste (IAS) i sin revisionsberetning af oktober 2016 ifølge Revisionsrettens beretning fremhævede, at skønt den anerkendte centrets fortsatte bestræbelser på at styrke kontrollen med dets interne udbudsstyring, var der stadig væsentlige svagheder i udbudsproceduren; bemærker, at IAS konkluderede, at planlægningen og kontrollen af udbud er svag, og at udbuddene ikke altid er omfattet af centrets årlige arbejdsprogram eller af finansieringsafgørelsen; noterer sig, at der også henvises til Revisionsrettens beretning om centrets årsregnskab for 2015 og de rapporterede svagheder, som påvirker udbudsprocedurernes gennemsigtighed; bemærker, at centret og IAS blev enige om en plan for korrigerende foranstaltninger;
75.

mener, at det forholdsvis lave antal klager over chikane, der er indgivet i 2016 både til Det Rådgivende Udvalg for Behandling af Klager over Chikane for personale og af APA'er, kunne tyde på, at der mangler passende kanaler til dette formål; understreger, at der i Personalevedtægten anerkendes to former for chikane (psykisk og seksuel chikane); er af den opfattelse, at kampen mod enhver form for chikane bør være en af generalsekretærens største prioriteringer; glæder sig i denne forbindelse over generalsekretærens forslag om at indføre et netværk af uafhængige fortrolige rådgivere, der kan kontaktes af APA'er, praktikanter, der arbejder for medlemmer, gruppernes personale og alle øvrige ansatte og praktikanter; anerkender, at disse rådgivere vil blive udvalgt på grundlag af deres ekspertviden og deres menneskelige færdigheder, og at de vil modtage målrettet uddannelse; opfordrer derfor til, at sammensætningen af det rådgivende udvalg, der tager sig af chikanesager, revideres, og at man i den forbindelse sikrer lige repræsentation af medlemmer, APA'er og andre ansatte såvel som balance mellem kønnene; opfordrer Præsidiet til at undersøge muligheden for at udpege en ekstern revisor med henblik på at forbedre de interne processer yderligere;
8.

bemærker, at agenturet ifølge Revisionsrettens beretning i 2014 underskrev en rammekontrakt vedrørende levering af IT-konsulenttjenester i perioden 2014-2017 til et samlet beløb af 1 100 000 EUR; bemærker med beklagelse, at selv om de specifikke kontrakter, der blev underskrevet i 2016 til gennemførelse af denne rammekontrakt, klart beskriver projektleverancerne, blev konsulenterne ansat på et åbent »time & means«-grundlag, hvor prisen ikke er fastsat og direkte knyttet til leverancen, men i stedet afspejler antallet af arbejdsdage; bemærker endvidere, at 50 % af IT-konsulenttjenesterne i 2016 blev udført uden for agenturets lokaler, hvilket begrænsede agenturets mulighed for at overvåge, at kontrakterne blev gennemført effektivt; bemærker, at de betalinger, der blev afholdt under denne rammekontrakt i 2016, androg ca. 400 000 EUR; konstaterer på baggrund af agenturets svar, at det anvender Revisionsrettens råd i forbindelse med dets nye rammekontrakter for IKT og konsulentbistand, hvor der anvendes specifikke »Quoted Time and Means«-kontrakter, når det er hensigtsmæssigt;
1.

bemærker, at centret ifølge Revisionsrettens beretning i 2012 underskrev en rammeaftale med et maksimumsbeløb på 250 000 EUR for indgåelse af specifikke kontrakter, og at beløbet var angivet i udbudsbekendtgørelsen; bemærker med bekymring, at centret imidlertid ikke overholdt dette loft; bemærker desuden, at de samlede betalinger afholdt under denne aftale ved udgangen af 2015 var på 382 181 EUR, dvs. at de overskred loftet med 50 %; påpeger, at de betalinger, der blev afholdt ud over loftet, tyder på, at centrets procedure for overvågning af rammeaftaler bør forbedres; opfordrer centret til at aflægge rapport til dechargemyndigheden om status for den korrigerende foranstaltning, som i øjeblikket er markeret som »i gang«, og om fremtidige forbedringer af overvågningen af rammeaftaler;
32.

glæder sig over styrkelsen af Eurojusts position som center for retligt samarbejde om og koordinering af bekæmpelse af grænseoverskridende kriminalitet og som et center for juridisk ekspertise inden for Unionen; fremhæver lanceringen af Det Europæiske Retlige Netværk for Cyberkriminalitet; bemærker, at Eurojust modtog anmodninger om bistand i 2 306 sager (svarende til en stigning på 4 %), at det afholdt 249 koordineringsmøder om 288 sager og ydede støtte til 148 fælles efterforskningshold, herunder finansiel støtte til 90 af dem (svarende til en stigning på 32 %); bemærker offentliggørelsen af den fjerde rapport fra Eurojust om fremmedkrigere »Foreign Terrorist Fighters: Eurojust's Views on the Phenomenon and the Criminal Justice Response« fra december 2016;
20.

minder om, at forskning og innovation ikke er en isoleret proces, der anvender en simpel regel for processtyring; understreger derfor, at det er yderst vigtigt blandt forsknings- og innovationsprojekterne at identificere de projekter, der er i stand til at bringe innovative løsninger på markedet; fremhæver, at ændringer i forordningen om oprettelse af fællesforetagendet og i dets vedtægter vil være meget vigtige for den fremtidige udvikling af fællesforetagendet med henblik på at forbedre dets effektivitet; understreger især, at det er nødvendigt at forudse anvendelsen af princippet om flerårig finansiering og vedtage fleksible tidsplaner for offentliggørelse af projektforslag;